‘આ આત્મબળ અને તપથી અન્યાયને પ્રગટ કરવાની કે રોકવાની શક્તિ જેનામાં છે, પછી તે કૃષ્ણ હોય, બુદ્ધ હોય, આસ્તિક હોય કે ગાંધી હોય. તેમની ગરિમાને વંદન કરીને હું વિરમું છું.’મહાભારત અને અન્ય કથાઓનું સ રસ રસદર્શન કરાવી આ કથન ઘણા અન્યાયનું સમાધાન કરાવે છે.યુયુત્સા વગરનો વીર, કુટિલતા વગરનો મુત્સદ્દી, વેદિયાવેડા વગરનો આદર્શવાદી, ઘમંડ વગરનો બંડખોર, કોઇ પણ જાતના સીધા કે આડકતરા સ્વાર્થ વગરનો સૌમ્ય લોકસેવક અને જગતના શત્રુઓનો નાશ કરવાનો અવસર આવ્યે મત્સર,ઇર્ષ્યા કે દ્વેષ વગરનો દંડવિધાયક કેવો હોય તેનો કાંઇક ચિતાર આપણને શ્રીકૃષ્ણના જીવનમાંથી મળી રહે છે